Wencz a explicat că pacienții unei farmacii, în proporție de peste 80%, sunt într-o arie de 500 metri de aceasta, iar pentru a funcționa o farmacie trebuie să aibă în medie 5.000 - 6.000 de bonuri și 700 - 800 de rețete pe lună, altfel „nu supraviețuiește, este sub o covrigărie ca profitabilitate“.  Potrivit celei mai recente statistici a Ministerului Sănătății, numărul total al farmaciilor comunitare a ajuns în luna ianuarie a acestui an la 8.673 unități, cu 3.173 (+57,6%) mai multe decât în 2008 și cu 1.771 (+26%) peste cele din 2010 (6.902 unități), an în care, potrivit ministrului sănătății de la acea vreme, Cseke Atilla, era respectată media existentă la nivelul UE de o farmacie la 3.400 de locuitori.